Alexander Skryf Afrikaans - Part 24
‘n Nuwe jaar maar ons weet dat alles waarskynlik dieselfde sal wees
Ek voel ek moet iets skryf omdat ek onlangs baie lui gewees was en het niks nuut geskryf nie. Ek weet dis nie ‘n goeie reed nie maar wanneer het niks om te berig nie ‘n mens op die internet verhinder om te skryf..
Net soos almal gaan ek sê dat hierdie jaar ek alles anders gaan doen maar ek vermoed (wel, weet) ek sal net so lui soos altyd wees en niks sal verander maar ek is bly daarmee. Ek wil ‘n ware poging met my Afrikaans maak. Ek is baie bly met my vordering nadat ek nege jaar gelede myself die taal uit boeke uit begin leer het. Dis nou net ‘n kwessie om te besluit waarop is die regte dinge om te konsentreer en hoe ek kan verbeter.
Nie my beste berig nie, maar dis net “dag een” van die nuwe jaar en hopelik kan ek die kwaliteit van my toekomste berigte verhoog!
Artikels in Die Stem hierdie maand
Die Afrikaanse Koffiekroeg se eie Nederlandssprekende Tim het hierdie maand ‘n brief in Die Stem gepubliseer word so gaan lees en oefen jou Nederlands. Daar’s ook ‘n berig oor Monica se maatskappy Nostaglie waar jy Suid-Afrikaanse DVDs uit Brittaje kan koop.
Ek sal ‘n volle pos op die naweek skryf.
Die legendariese Bafana Bafana
Gisteraand het ek ‘n vriendelike sokker wedstryd tussen Suid-Afrika en Egipte in Brentford gaan sien. Ek moet sê dat Bafana Bafana nie indrukwekkend was nie – eintlik was hulle afskuwelik – en Egipte was baie beter en jy weet hoekom hulle die huidige kampioene van Afrika is. Ek het lekker gejol en dit was goed om soveel Suid-Afrikaners van alle rasse te sien – gewoonlik in Londen sien jy net jong Afrikaners of Engelse maar hulle is net ‘n klein deel van die hele Suid-Afrikaner bevolking in Londen. Gisteraand het ek ‘n wye verskeidenheid tale gehoor en almal was so trots op die span.
Maar dis nie soos om die Arsenal te kyk nie.